Diari Oficial de la Generalitat Valenciana


Sumari del DOGV 5673, del 04-01-2008 (2007/15246)

RESOLUCIÓ de 19 de desembre del 2007, del Rectorat de la Universitat Jaume I, per la qual es convoca una oferta pública per a la selecció de personal investigador d'aquest organisme, amb contracte laboral temporal per obra o servei. Projecte d'investigació «Biaixos socials en la interpretació emocional per part d'escolars rebutjats» (SEJ2006-03025) 06I378.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5673

Data del DOGV
:   04-01-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/15880


Data del document
:   19-12-2007

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * personal d'investigació
    * concurs administratiu
    * psicologia
    * mètode pedagògic

RESOLUCIÓ de 19 de desembre del 2007, del Rectorat de la Universitat Jaume I, per la qual es convoca una oferta pública per a la selecció de personal investigador d'aquest organisme, amb contracte laboral temporal per obra o servei. Projecte d'investigació «Biaixos socials en la interpretació emocional per part d'escolars rebutjats» (SEJ2006-03479) 06I378. [2007/15636]  
El Rectorat de la Universitat Jaume I, fent ús de les competències que li confereix la legislació vigent, convoca una oferta pública de personal investigador d'acord amb les bases següents:  
1) Denominació del lloc de treball: personal investigador.  
2) Retribució íntegra mensual  
La retribució íntegra mensual, inclosa la part proporcional de les pagues extres, serà de 812,47 euros en concepte de sou base.  
3) Objecte i període  
Suport tècnic a la investigació subvencionada en les tasques següents:  
- Participació en el diagnòstic i valoració.  
- Participació en la gestió del projecte als centres d'aplicació.  
- Participació en la correcció i baremació de les proves.  
- Participació en la codificació, anàlisi i tractament de les dades.  
- Participació en la preparació de propostes dirigides a la comunitat científica (redacció i traducció a l'anglès).  
La durada prevista d'aquest contracte serà de 6 mesos. En tot cas, la durada del contracte estarà vinculada a la durada del projecte i la disponibilitat pressupostària d'aquest.  
S'estableix un període de prova de 4 mesos.  
4) Jornada de treball: a temps parcial (20 hores setmanals).  
5) Requisits de les persones aspirants  
- Ser espanyol/a o nacional d'un Estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors i treballadores, en els termes en què aquesta es trobe definida en el Tractat constitutiu de la Comunitat Europea.  
- Tenir complits setze anys.  
- Estar en possessió del títol de llicenciatura en Psicologia o Psicopedagogia.  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
- No haver sigut separat/da mitjançant expedient disciplinari del servei de qualsevol de les administracions públiques, ni trobar-se inhabilitat/da per a l'exercici de les seues funcions públiques. Les persones aspirants la nacionalitat de les quals no siga l'espanyola hauran d'acreditar, igualment, no estar sotmeses a sanció disciplinària o condemna penal que impedisca, en el seu Estat, l'accés a la funció pública.  
Aquests requisits hauran de posseir-se el dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista de persones admeses/excloses, fins i tot una vegada haja finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà un defecte irreparable i es resoldrà amb la seua exclusió en el procediment.  
6) Mèrits preferents  
- Experiència en treballs d'investigació i en estades acadèmiques en l'estranger.  
- Domini de l'idioma anglès, parlat i escrit.  
- Coneixements informàtics.  
7) Sistema selectiu de la plaça  
La comissió encarregada de resoldre aquesta selecció valorarà els currículums de les persones aspirants d'acord amb el barem que figura en l'annex II. La comissió podrà, si ho considera oportú, realitzar una prova i/o entrevista a les persones aspirants. En el supòsit de realitzar la prova, aquesta serà eliminatòria i podrà ser teòrica i/o pràctica; es puntuarà de 0 a 10 punts, i serà necessari obtenir un mínim de 5 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora podrà declarar desert el procediment de selecció en el cas que, després que s'hagen valorat els mèrits i, si és el cas, s'haja realitzat la prova i l'entrevista, el perfil dels candidats i candidates no s'ajuste, en la seua totalitat, a les necessitats del projecte.  
8) Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Els membres de la comissió hauran d'abstenir-se d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se en els casos no previstos.  
El procediment d'actuació de la comissió s'ajustarà en tot moment al que dispose la Llei 30/1992, de 26 de novembre, de règim jurídic de les administracions públiques i del procediment administratiu comú.  
Per a qualsevol aclariment sobre la convocatòria, les persones interessades podran dirigir-se a la professora Rosa Ana Clemente Estevan (telèfon 559 976 503, adreça electrònica: fjiezvgc@laq.qkb.fv).  
9) Presentació d'instàncies  
Les sol·licituds, omplides d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir de l'endemà a la seua publicació en el Diari Oficial de la Comunitat Valenciana.  
A la sol·licitud s'ha d'adjuntar la documentació següent:  
a) Una fotocòpia del DNI.  
b) Currículum, amb els mèrits justificats documentalment.  
En l'apartat «Codi» de la sol·licitud haurà de figurar el número 11.264.  
Les sol·licituds presentades a les oficines de correus hauran de complir el procediment establit en l'article 205.3 del Reglament dels serveis de correus. Les sol·licituds s'han de presentar en sobre obert perquè l'empleat/da hi estampe el segell de dates en la part superior esquerra, en el qual ha de figurar amb claredat el nom de l'oficina i la data.  
No serà necessària la compulsa dels documents que es presenten fotocopiats. Bastarà la declaració jurada de la persona interessada sobre l'autenticitat d'aquests, així com les seues dades que figuren en la sol·licitud, sense perjudici que en qualsevol moment la comissió o la Universitat puga requerir a les persones aspirants que acrediten la veracitat de les circumstàncies i documents aportats, que hagen sigut objecte de valoració.  
Les persones aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si és el cas, del fet que l'aspirant viu a costa seua o està a càrrec seu.  
10) Llista de persones admeses i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista de persones admeses i excloses en aquest procés selectiu, així com la composició del comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, situat en la segona planta de l'edifici Rectorat i Serveis Centrals, campus del Riu Sec de la Universitat Jaume I, i en la següent adreça d'Internet: http://www.uji.es/CA/serveis/rec-hum/.  
11) Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.  
Així mateix, l'administració, si procedeix, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 19 de desembre de 2007.- El rector: Francisco Toledo Lobo.  
ANNEX I  
Sol·licitud  
DADES PERSONALS  
Primer cognom:  
Segon cognom:  
Nom:  
Data de naixement:  
DNI:  
Telèfon:  
Adreça i codi postal:  
Localitat/comarca i província:  
CODI:   
SOL·LICITE l'admissió en el procés selectiu per a cobrir una plaça temporal de..., convocat per Resolució de data ..., publicada en el Diari Oficial de la Comunitat Valenciana número ...  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
La persona interessada,  
Castelló de la Plana, ... d... de 200...  
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer un ús diferent d'aquell per al qual van ser sol·licitades, d'acord amb la Llei orgànica 15/1999 de protecció de les dades. Podeu exercir, per escrit, els drets d'accés, rectificació, cancel·lació i, si escau, d'oposició, davant el Servei de Recursos Humans d'aquesta universitat.  
ANNEX II  
Barem  
- Experiència en psicologia escolar, avaluació i diagnòstic de xiquets: fins a 23 punts.  
- Coneixements d'anglès (parlat i escrit): 2 punts.  
- Expedient acadèmic: fins a 1 punt.  
- Activitat investigadora: fins a 1 punt.  
- Altres mèrits: beques, premis: fins a 1 punt.  
- Entrevista: fins a 3 punts.  
Serà possible aplicar coeficients correctors que mesuren l'adequació dels mèrits al·legats al perfil de la plaça.  
ANNEX III  
Comissió avaluadora titular  
Presidenta: la vicerectora d'Investigació o persona en qui delegue.  
Quatre vocals en representació de la Universitat Jaume I.  
Secretari: el cap del Servei de Recursos Humans o persona en qui delegue, que actuarà amb veu però sense vot.  
Comissió avaluadora suplent: la mateixa estructura.